ai4bharat/Pralekha huggingface dataset:
નાણા મંત્રાલય
વિદેશથી દાન કરાયેલી કોવિડ-19ને લગતી ચોક્કસ રાહત સામગ્રીની આયાત પર આઇજીએસટીમાંથી હેતુસરની મુક્તિ
કસ્ટમ્સ ડ્યુટી પહેલેથી માફ કરી દેવાઇ છે એટલે આ આયાત પર હવે કોઇ કસ્ટમ્સ ડ્યુટી કે આઇજીએસટી લાગશે નહીં
કોવિડ-19 મહામારીને ધ્યાનમાં રાખીને કેન્દ્ર સરકારે સંખ્યાબંધ કોવિડ-19 સંબંધી રાહત સામગ્રીની આયાત પર બેઝિક કસ્ટમ્સ ડ્યુટી અને/અથવા હેલ્થ સેસ મુક્ત કરવા માટેનું જાહેરનામું પ્રસિદ્ધ કર્યું છે. આમાં સમાવિષ્ટ છે-
|
|
ક્રમ
|
|
જાહેરનામું
|
|
હેતુ
|
|
-
|
|
27/2021-કસ્ટમ્સ તા. 20.04.21 
|
|
રેમડેસિવિર ઈન્જેક્શન/એપીઆઇ અને બિટા સાઇક્લોડેક્સ્ટ્રિન , ઇન્ફ્લેમેટરી ડાયગ્નોસ્ટિક (માર્કર્સ કિટ્સ, 31 ઑક્ટોબર, 2021 સુધી
|
|
-
|
|
28/2021-કસ્ટમ્સ તારીખ 24.04.21
|
|
મેડિકલ ગ્રેડ ઑક્સિજન, ઑક્સિજન થેરાપી સંબંધી ઉપકરણો જેવા કે ઑક્સિજન કોન્સન્ટ્રેટર્સ, ક્રાયોજેનિક ટ્રાન્સપોર્ટ ટેન્ક્સ ઇત્યાદિ અને કોવિડ-19 રસીઓ- 31મી જુલાઇ 2021 સુધી
ભારતની બહારથી દાન/મેળવાયેલી કોવિડ-19 રાહત સામગ્રી ની આયાત પર મફત વિતરણ માટે આઇજીએસટીમાંથી મુક્તિ આપવા માટે કેન્દ્ર સરકારને ભારતની બહાર ચેરિટેબલ સંસ્થાઓ, કૉર્પોરેટ સંસ્થાઓ અને અન્ય એસોસિયેશનો/સંસ્થાઓ તરફથી સંખ્યાબંધ રજૂઆતો મળી હતી. એ પ્રમાણે કેન્દ્ર સરકારે તારીખ 3 મે, 2021ના હેતુપૂર્વકના આદેશ સંખ્યા 4/2021 અનુસાર કોવિડ રાહત માટે નિ:શુલ્ક મેળવાયેલા અને મફત વિતરણ માટેના આવા સામાનની આયાત પર આઇજીએસટીમાંથી મુક્તિ મંજૂર કરી છે.
આ મુક્તિ 30મી જૂન, 2021 સુધી લાગુ રહેશે. પહેલેથી આયાત થઇ હોય પણ મુક્તિના આદેશની તારીખ એટલે કે આજરોજ અનક્લિયર્ડ હોય એવા સામાનને પણ આ મુક્તિ આવરી લેશે.
આ મુક્તિ નીચે મુજબની શરતોને આધીન આપવામાં આવી છે:
- આ મુક્તિના હેતુ માટે રાજ્ય સરકાર રાજ્યમાં એક નોડલ સત્તાધીશની નિમણૂક કરશે. સેન્ટ્રલ ગુડ્સ એન્ડ સર્વિસ ટેક્સએક્ટ, 2017ની કલમ 2  મુજબ રાજ્યમાં ધારાગૃહની સાથેના કેન્દ્ર શાસિત પ્રદેશનો સમાવેશ થાય છે.
- આ રીતે નિમાયેલ નોડલ ઑથોરિટી આવી કોવિડ- રાહત સામગ્રીના મફત વિતરણ માટે કોઇ પણ સંસ્થા, રાહત એજન્સી કે કાયદાથી અધિકૃત સંસ્થાને અધિકૃત કરશે.
- રાજ્ય સરકાર દ્વારા કે આ બાબતે ભારતમાં ગમે ત્યાં મફત વિતરણ માટે અધિકૃત કોઇ પણ સંસ્થા/ રાહત એજન્સી/ કાયદાથી અધિકૃત સંસ્થા દ્વારા આ સામાનની નિ:શુલ્ક આયાત થઈ શક્શે.
- આયાતકારે કસ્ટમ્સથી સામાનની મંજૂરી પહેલાં આ નોડલ સતાધીશો પાસેથી એક એવું પ્રમાણપત્ર રજૂ કરવાનું રહેશે કે આ સામાનનો હેતુ કોવિડ રાહત માટે મફત વિતરણનો છે.
- આયાત થયા બાદ, આયાતકારે આયાતની તારીખથી છ મહિનાની અંદર અથવા આવો લંબાવાયેલ સમયગાળો 9 મહિનાથી વધે નહીં એ રીતે બંદરના કસ્ટમ્સના ડેપ્યુટી કે આસિસ્ટન્ટ કમિશનરને આયાત કરેલા સામાનની વિગતોઅને મફત વિતરણ થયેલાની વિગતો દર્શાવતું સરળ સ્ટેટમેન્ટ રજૂ કરવાનું રહેશે. આ સ્ટેટમેન્ટને રાજ્ય સરકારના ઉક્ત નોડલ ઑથોરિટી પ્રમાણિત કરશે.
આ મુક્તિ આ રીતે મફત વિતરણ માટે મફત આયાત થયેલ કોવિડ રાહત પુરવઠાની આઇજીએસટી ચૂકવ્યા વિના આયાતને સમર્થ બનાવશે 
કસ્ટમ્સ ડ્યુટી પહેલેથી માફ કરવામાં આવી છે એટલે આ આયાત પર હવે કોઇ કસ્ટમ્સ ડ્યુટી કે આઇજીએસટી લાગશે નહીં.
પ્રધાનમંત્રીનું કાર્યાલય
આર્થિક સર્વેક્ષણ ભારતના વિકાસના માર્ગનું વ્યાપક વિશ્લેષણ રજૂ કરે છેઃ પીએમ
પ્રધાનમંત્રી શ્રી નરેન્દ્ર મોદીએ આર્થિક સર્વે 2022-2023 શેર કર્યો છે.
પ્રધાનમંત્રી શ્રીએ ટ્વીટ કર્યું;
“આર્થિક સર્વેક્ષણ ભારતના વિકાસના માર્ગનું વ્યાપક વિશ્લેષણ રજૂ કરે છે જેમાં આપણા રાષ્ટ્ર પ્રત્યે વૈશ્વિક આશાવાદ, ઈન્ફ્રા પર ધ્યાન કેન્દ્રિત કરવું, કૃષિમાં વૃદ્ધિ, ઉદ્યોગો અને ભવિષ્યવાદી ક્ષેત્રો પર ભાર મૂકવામાં આવ્યો છે.
https://www.indiabudget.gov.in/economicsurvey/index.php “
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ શિક્ષણ ભવન અને વિદ્યાર્થી ભવનનું ભૂમિપૂજન કર્યું
પ્રધાનમંત્રી શ્રી નરેન્દ્ર મોદીએ આજે ગુજરાતનાં અડાલજમાં અન્નપૂર્ણા ધામ ટ્રસ્ટ ખાતે શિક્ષણ ભવન અને વિદ્યાર્થી ભવનનું ભૂમિપૂજન કર્યું હતું.
આ પ્રસંગે જનસભાને સંબોધન કરતાં પ્રધાનમંત્રીએ કહ્યું હતું કે, ભારતમાં સમુદાયો દ્વારા નેતૃત્વ લેવાની સમૃદ્ધ પરંપરા છે, જે યુગોથી વિવિધ પડકારોનું સમાધાન કરી રહી છે. તેમણે શિક્ષણ અને સિંચાઈમાં સુધારો કરવા સમુદાયોની એકતાનો ઉલ્લેખ કર્યો હતો. પ્રધાનમંત્રીએ ઉમેર્યું હતું કે, આ પ્રકારનાં સામુદાયિક પ્રયાસોથી લોકોને મોટો લાભ થયો છે.
પ્રધાનમંત્રીએ સરદાર વલ્લભભાઈ પટેલને યાદ કરતા જણાવ્યું હતું કે, સરદાર પટેલનાં સહકારી ક્ષેત્ર માટેનાં પ્રયાસો ક્યારેય ભૂલાવા ન જોઈએ.
પ્રધાનમંત્રીએ ગુજરાતનાં લોકોને ખાદ્ય પ્રસંસ્કરણ પર કામ કરવા અપીલ કરી હતી. તેમણે ઉમેર્યું હતું કે, આ પ્રકારનાં મૂલ્ય સંવર્ધનથી ખેડૂતો અને ઉદ્યોગો, બંનેને લાભ થશે.
પ્રધાનમંત્રીએ માતા અન્નપૂર્ણાને વંદન કરતાં કહ્યું હતું કે, અન્નપૂર્ણા ધામ ટ્રસ્ટે જાતિગત સમાનતા અને દરેક માટે સમૃદ્ધિ સુનિશ્ચિત કરીને સમાજને મજબૂતી પ્રદાન કરવી જોઈએ.
J.Khunt/GP/RP
(Visitor Counter : 176
પ્રધાનમંત્રીનું કાર્યાલય
પ્રધાનમંત્રી આવતીકાલે પંચાયતી રાજ દિવસ નિમિત્તે મધ્ય પ્રદેશની મુલાકાત લેશે, રાષ્ટ્રીય ગ્રામિણ સ્વરાજ અભિયાનનો પ્રારંભ કરાવશે
પ્રધાનમંત્રી શ્રી નરેન્દ્ર મોદી આવતીકાલે 24 એપ્રિલના રોજ રાષ્ટ્રીય પંચાયતી રાજ દિવસ નિમિત્તે મધ્ય પ્રદેશના મંડલાની મુલાકાત લેશે. તેઓ જાહેર સભામાં રાષ્ટ્રીય ગ્રામિણ સ્વરાજ અભિયાનનો પ્રારંભ કરાવશે અને મંડલાથી સમગ્ર દેશના પંચાયતી રાજ પ્રતિનિધિઓને સંબોધન કરશે.
આ પ્રસંગે પ્રધાનમંત્રી આગામી પાંચ વર્ષ દરમિયાન આદિવાસીઓના સમગ્રતયા વિકાસ માટે એક રોડ મેપનું પણ અનાવરણ કરશે. તેઓ મંડલા જીલ્લામાં માનેરી ખાતે ઇન્ડિયન ઓઈલ કોર્પોરેશનના એલપીજી બોટલિંગ પ્લાન્ટના ખાતમુહૂર્તના ભાગરૂપે એક તકતીનું અનાવરણ પણ કરશે. તેઓ એક સ્થાનિક સરકારી ડિરેક્ટરીને પણ ખુલ્લી મુકશે.
સરકારના સ્વચ્છ, તંદુરસ્ત અને ઈલેક્ટ્રીફાઈડ ભારતની પ્રતિબદ્ધતાને ધ્યાનમાં રાખીને પ્રધાનમંત્રી ગામડાઓના એવા સરપંચોને પણ અભિનંદન પાઠવશે કે જેમણે 100 ટકા ધુમાડા રહિત રસોડા, મિશન ઇન્દ્રધનુષ અંતર્ગત 100 ટકા રસીકરણ અને સૌભાગ્ય યોજના હેઠળ 100 ટકા વિદ્યુતીકરણના લક્ષ્યાંકને પ્રાપ્ત કર્યો છે.
આ પ્રસંગે સર્વશ્રેષ્ઠ પંચાયત પુરસ્કાર યોજના હેઠળ રાષ્ટ્રીય ઈ પંચાયત પુરસ્કાર અને ગ્રામ પંચાયત વિકાસ પુરસ્કાર યોજનાના વિજેતાઓનું પણ અભિવાદન કરવામાં આવશે.
ત્યારબાદ પ્રધાનમંત્રી મધ્ય પ્રદેશમાંથી મહત્વાકાંક્ષી જીલ્લાઓના જીલ્લા કલેક્ટરો સાથે પણ ચર્ચા કરશે.
J.Khunt
(Visitor Counter : 136
પ્રધાનમંત્રીનું કાર્યાલય
પ્રધાનમંત્રી 14મી એપ્રિલે પ્રધાનમંત્રી સંગ્રહાલયનું ઉદ્ઘાટન કરશે
આ સંગ્રહાલયની વિભાવના રાષ્ટ્ર નિર્માણમાં ભારતના તમામ પ્રધાનમંત્રીઓનાં યોગદાનને સન્માનિત કરવાનાં પ્રધાનમંત્રી શ્રી મોદીનાં વિઝન દ્વારા માર્ગદર્શિત છે
સંગ્રાહાલય એ ભારતના દરેક પ્રધાનમંત્રીને બિરદાવલી છે; આઝાદી પછીનાં ભારતની ગાથા તેના પ્રધાનમંત્રીઓનાં જીવન અને યોગદાન દ્વારા વર્ણવે છે
સંગ્રહાલયનો લોગો રાષ્ટ્ર અને લોકશાહીનું પ્રતીક ધરાવતું ધર્મ ચક્ર ધરાવનાર ભારતનાં લોકોના હાથનું પ્રતિનિધિત્વ કરે છે
સંગ્રહાલયમાં કન્ટેન્ટ-વિષય વસ્તુને ઇન્ટરેક્ટિવ અને આકર્ષક રીતે રજૂ કરવા માટે ટેકનોલોજી-આધારિત ઇન્ટરફેસનો સમાવેશ કરાયો છે
પ્રધાનમંત્રી શ્રી નરેન્દ્ર મોદી 14મી એપ્રિલ, 2022ના રોજ સવારે 11 વાગ્યે પ્રધાનમંત્રી સંગ્રહાલયનું ઉદ્ઘાટન કરશે. આઝાદી કા અમૃત મહોત્સવની ઉજવણી દરમિયાન ઉદ્ઘાટન થઈ રહ્યું છે એવું આ સંગ્રહાલય આઝાદી પછીની ભારતની ગાથા તેના પ્રધાનમંત્રીશ્રીઓનાં જીવન અને યોગદાન દ્વારા કહે છે.
રાષ્ટ્રનિર્માણમાં ભારતના તમામ પ્રધાનમંત્રીઓનાં યોગદાનને સન્માનિત કરવાના પ્રધાનમંત્રી શ્રી નરેન્દ્ર મોદીનાં વિઝન દ્વારા માર્ગદર્શિત, પ્રધાનમંત્રી સંગ્રહાલય એ સ્વતંત્રતા પછીના ભારતના દરેક પ્રધાનમંત્રીને તેમની વિચારધારા અથવા કાર્યકાળને ધ્યાનમાં લીધા વિના બિરદાવલી છે. તે પ્રધાનમંત્રી શ્રી નરેન્દ્ર મોદીનાં નેતૃત્વમાં એક સમાવેશી પ્રયાસ છે, જેનો ઉદ્દેશ્ય યુવા પેઢીને આપણા તમામ પ્રધાનમંત્રીઓનાં નેતૃત્વ, વિઝન અને સિદ્ધિઓ વિશે સંવેદનશીલ બનાવવાનો અને પ્રેરણા આપવાનો છે.
જૂના અને નવાના એકીકૃત સંમિશ્રણનું પ્રતિનિધિત્વ કરતું આ સંગ્રહાલય અગાઉના તીન મૂર્તિ ભવનને એક કરીને બ્લોક I તરીકે નિર્દિષ્ટ કરે છે, જેમાં નવા બંધાયેલાં બિલ્ડિંગને બ્લોક II તરીકે નિર્દિષ્ટ કરવામાં આવે છે. બેઉ બ્લોકનું કુલ ક્ષેત્રફળ 15,600 ચોરસ મીટરથી વધુ છે.
મ્યુઝિયમની ઈમારતની ડિઝાઈન ઉદય થતાં ભારતની ગાથાથી પ્રેરિત છે, જે તેના નેતાઓના હાથ દ્વારા આકાર અને ઘડવામાં આવી છે. ડિઝાઇનમાં ટકાઉ અને ઊર્જા સંરક્ષણ પદ્ધતિઓનો સમાવેશ કરવામાં આવ્યો છે. પ્રોજેક્ટનાં કામ દરમિયાન એક પણ વૃક્ષ કાપવામાં આવ્યું નથી કે ટ્રાન્સપ્લાન્ટ કરવામાં આવ્યું નથી. સંગ્રહાલયનો લોગો રાષ્ટ્ર અને લોકશાહીનું પ્રતીક ધરાવતું ધર્મ ચક્ર ધરાવતા ભારતના લોકોના હાથનું પ્રતિનિધિત્વ કરે છે.
સંગ્રહાલય માટેની માહિતી પ્રસાર ભારતી, દૂરદર્શન, ફિલ્મ વિભાગ, સંસદ ટીવી, સંરક્ષણ મંત્રાલય, મીડિયા ગૃહો , વિદેશી સમાચાર એજન્સીઓ વગેરે જેવી સંસ્થાઓ સાથે સંસાધનો/ભંડાર દ્વારા એકત્રિત કરવામાં આવી હતી. આર્કાઇવ્સનો યોગ્ય ઉપયોગ , કેટલીક અંગત વસ્તુઓ, ભેટ અને સ્મૃતિઓ , પ્રધાનમંત્રીઓનાં ભાષણો અને વિચારધારાઓની પ્રસંગ કથામાં રજૂઆત અને પ્રધાનમંત્રીઓનાં જીવનનાં વિવિધ પાસાઓને વિષયોનાં સ્વરૂપમાં પ્રતિબિંબિત કરવામાં આવ્યું છે.
આ સંગ્રાહાલયમાં કન્ટેન્ટ-વિષયવસ્તુમાં વિવિધતા અને ડિસ્પ્લે વારંવાર બદલાય એ માટે અત્યાધુનિક ટેકનોલોજી-આધારિત ઇન્ટરફેસનો ઉપયોગ કરાયો છે. હોલોગ્રામ્સ, વર્ચ્યુઅલ રિયાલિટી, ઓગમેન્ટેડ રિયાલિટી, મલ્ટી-ટચ, મલ્ટીમીડિયા, ઇન્ટરેક્ટિવ કિઓસ્ક, કોમ્પ્યુટરાઇઝ્ડ કાઇનેટિક સ્કલ્પચર્સ, સ્માર્ટફોન એપ્લિકેશન્સ, ઇન્ટરેક્ટિવ સ્ક્રીન્સ, એક્સપેરિએન્શિયલ ઇન્સ્ટોલેશન વગેરે પ્રદર્શન સામગ્રીને અત્યંત અરસપરસ અને આકર્ષક બનાવે છે, મુલાકાતીને રોકી રાખે છે.
સંગ્રહાલયમાં કુલ 43 ગૅલેરીઓ છે. સ્વતંત્રતા સંગ્રામ અને બંધારણનાં ઘડતર પરના પ્રદર્શનોથી શરૂ કરીને, સંગ્રહાલય એ ગાથા કહે છે કે કેવી રીતે આપણા પ્રધાનમંત્રીઓએ વિવિધ પડકારોમાંથી રાષ્ટ્રનું સંચાલન કર્યું અને દેશની સર્વાંગી પ્રગતિ સુનિશ્ચિત કરી.
SD/GP/JD
(
રાષ્ટ્રપતિ સચિવાલય
રાષ્ટ્રપતિએ 20માં કારગિલ વિજય દિવસ પર ચિનાર કોર  યુદ્ધ સ્મારક પર શ્રદ્ધાંજલિ અર્પણ કરી
નવી દિલ્હી, 26-07-2019
રાષ્ટ્રપતિ શ્રી રામનાથ કોવિંદે 20માં કારગિલ વિજય દિવસ પર આજે ના રોજ શ્રીનગરમાં ચિનાર કોર  યુદ્ધ સ્મારક પર 1999માં કારગિલ યુદ્ધમાં ભારતીય સેનાના જે સૈનિકો અને અધિકારીઓએ પોતાની શહાદત વહોરી હતી, તેમને શ્રદ્ધાંજલિ અર્પણ કરી. રાષ્ટ્રપતિની શ્રીનગર અને ઘાટીની આ પહેલી યાત્રા હતી. જમ્મુ કાશ્મીરની આ પહેલાની યાત્રા પર તેઓ લદાખ અને જમ્મુ ગયા હતા.
રાષ્ટ્રપતિનો આજે સવારે દ્રાસના કારગિલ યુદ્ધ સ્મારક ખાતે જવાનો કાર્યક્રમ હતો, પરંતુ પ્રતિકૂલ હવામાનના કારણે તેમની યાત્રા સ્થગિત કરવામાં આવી હતી. શ્રીનગર થી દ્રાસ સુધી વિમાન દ્વારા યાત્રા માટે વાતાવરણ અનુકૂળ નહોતું.
DK/NP/J.Khunt/GP
(Visitor Counter : 183
મંત્રીમંડળ
મંત્રીમંડળે રેલવે ક્ષેત્રે જર્મની સાથેની સહયોગ સમજૂતીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે રેલવે ક્ષેત્રે ભારત અને જર્મની વચ્ચે સંયુક્ત વ્યૂહાત્મક પરિયોજનાઓ સંબંધે સહયોગ માટેના સંયુક્ત ઉદ્દેશ્ય ઘોષણાપત્ર ને માન્યતા આપી હતી. સંયુક્ત ઉદ્દેશ્ય ઘોષણાપત્ર પર ગયા મહિને હસ્તાક્ષર કરવામાં આવ્યા હતા.
લાભો:
જર્મનીનાં આર્થિક બાબતો અને ઊર્જા મંત્રાલય સાથે સંયુક્ત ઉદ્દેશ્ય ઘોષણાપત્ર થી ભારતીય રેલવે તંત્રને રેલવેના ક્ષેત્રમાં તાજેતરના વિકાસ તેમજ જ્ઞાન સંબંધિત બાબતોનું આદાન-પ્રદાન કરવા માટે મંચ મળી રહેશે. સંયુક્ત ઉદ્દેશ્ય ઘોષણાપત્ર થી તજજ્ઞોની બેઠકો, સેમીનાર, તકનીકી મુલાકાતો અને સંયુક્ત રીતે સહમતિ થયેલી સહકાર પરિયોજનાઓની માહિતીનું આદાન-પ્રદાન કરવાની સુવિધા મળી શકશે.
પૃષ્ઠભૂમિ:
રેલવે મંત્રાલય દ્વારા પારસ્પરિક સહકાર માટે ઓળખવામાં આવેલા વિવિધ ક્ષેત્રોના સંદર્ભમાં વિદેશી સરકારો અને રાષ્ટ્રીય રેલવે વચ્ચે તકનીકી સહકાર મામલે સમજૂતી કરાર/સહકાર કરાર/વહીવટી સમજૂરી/સંયુક્ત ઉદ્દેશ્ય ઘોષણાપત્ર પર હસ્તાક્ષર કરવામાં આવ્યા છે. આ ક્ષેત્રોમાં હાઇ સ્પીડ રેલવે, વર્તમાન રૂટમાં ગતિ વૃદ્ધિ, વિશ્વકક્ષાના સ્ટેશનોનો તૈયાર કરવા, ભારે ભારવહનની કામગીરીઓ અને રેલવે ઇન્ફ્રાસ્ટ્રક્ચરના આધુનિકીકરણ વગેરેનો પણ સમાવેશ થાય છે.
સમજૂતી કરાર/સહકાર કરાર/વહીવટી સમજૂરી/સંયુક્ત ઉદ્દેશ્ય ઘોષણાપત્રના કારણે વિશેષ ટેકનોલોજી ક્ષેત્રો પર કેન્દ્રિત ટેકનિકલ તજજ્ઞો, રિપોર્ટ્સ અને ટેકનિકલ દસ્તાવેજો, તાલિમ અને સેમીનાર/વર્કશોપના વિનિમય તેમજ જ્ઞાનના આદાન-પ્રદાન માટે અન્ય વાર્તાલાપની સુવિધા ઉપલબ્ધ થશે.
DK/NP/DS/RP
(Visitor Counter : 125
પ્રધાનમંત્રીનું કાર્યાલય
પ્રધાનમંત્રી મોદી અને ફિનલેન્ડના પ્રધાનમંત્રી વચ્ચે ટેલિફોન પર વાતચીત થઈ
ફિનલેન્ડના પ્રધાનમંત્રી મહામહિમ શ્રી જુહા સિપિલાએ સોમવારે પ્રધાનમંત્રી નરેન્દ્ર મોદીને ફોન કર્યો હતો.
પ્રધાનમંત્રી સિપિલાએ પ્રધાનમંત્રી મોદીને વસ્તુ અને સેવા વેરો ના ઐતિહાસિક અને સફળ અમલ પર અભિનંદન આપ્યા હતા.
બંને નેતાઓ અગાઉ ફેબ્રુઆરી, 2016માં મળ્યા હતા અને તેમણે ત્યારથી અત્યાર સુધી દ્વિપક્ષીય સંબંધોમાં થયેલી પ્રગતિની સમીક્ષા કરી હતી. વર્ષ 2016માં પ્રધાનમંત્રી સિપિલાએ મુંબઈમાં મેક ઇન ઇન્ડિયામાં સહભાગી થવા ભારતની મુલાકાત લીધી હતી. બંને નેતાઓએ દ્વિપક્ષીય વેપાર અને રોકાણ સંબંધોને વધારે મજબૂત કરવા ચર્ચા પણ કરી હતી.
AP/J.Khunt/TR/GP
(Visitor Counter : 10
પ્રધાનમંત્રીનું કાર્યાલય
પ્રધાનમંત્રીએ જયપ્રકાશ નારાયણની જન્મજયંતી નિમિત્તે એમને શ્રદ્ધાંજલિ અર્પણ કરી હતી
પ્રધાનમંત્રી શ્રી નરેન્દ્ર મોદીએ લોકનાયક જયપ્રકાશ નારાયણની જન્મજયંતી નિમિત્તે એમને શ્રદ્ધાંજલિ અર્પણ કરી હતી.
પ્રધાનમંત્રીએ કહ્યું, “માઁ ભારતીના સાચા સપૂત લોકનાયક જયપ્રકાશ નારાયણને એમની જન્મજયંતી પર વિનમ્ર શ્રદ્ધાંજલિ. એમણે સ્વતંત્રતાની ચળવળમાં પોતાનું બહુમૂલ્ય યોગદાન આપ્યુ હતું, આઝાદી પછી પણ લોકતંત્રની રક્ષામાં એમણે અદ્વિતીય ભૂમિકા નિભાવી હતી. એમનો ત્યાગ અને સમર્પણ આપણા સૌ માટે હંમેશા પ્રેરણાસ્રોત રહેશે.”
DS/RP
(Visitor Counter : 111
આર્થિક બાબતો પર મંત્રીમંડળીય સમિતિ
કેબિનેટે પ્રાઇસ સપોર્ટ સ્કીમ અને પ્રાઇસ સ્ટેબિલાઇઝેશન ફંડ હેઠળ ખરીદેલા ચણાના નિકાલ અને PSS હેઠળ તુવેર, અડદ અને મસુરના સંદર્ભમાં હાલની 25% થી 40% સુધીની જથ્થાની પ્રાપ્તિ મર્યાદા વધારવાની મંજૂરી આપી
આ યોજનાના અમલીકરણ માટે રૂ. 1200 કરોડનો ખર્ચ થશે
15 લાખ મેટ્રિક ટન ચણા સોર્સિંગ રાજ્યની ઇશ્યૂ કિંમત પર પ્રતિ કિલો 8 રૂ.ના ડિસ્કાઉન્ટ પર ઓફર કરે છે.
આ કઠોળનો ઉપયોગ કલ્યાણકારી યોજનાઓ/કાર્યક્રમોમાં રાજ્યો/કેન્દ્રશાસિત પ્રદેશો કરે છે
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિએ પ્રાઈસ સપોર્ટ સ્કીમ  હેઠળ મેળવેલા કઠોળના સ્ટોકમાંથી વિવિધ કલ્યાણકારી યોજનાઓ માટે ઉપયોગમાં લેવાતા રાહત દરે ચણા ના નિકાલને મંજૂરી આપી છે. અને પ્રાઇસ સ્ટેબિલાઇઝેશન ફંડ , અને PSS હેઠળ તુવેર, અડદ અને મસુરના સંદર્ભમાં હાલના 25% થી 40% સુધીની પ્રાપ્તિની મર્યાદામાં વધારો કર્યો છે.
આ માન્ય યોજના હેઠળ, રાજ્યો/કેન્દ્રશાસિત પ્રદેશોની સરકારને વહેલા તે પહેલા સેવાના ધોરણે સોર્સિંગ રાજ્યની ઇશ્યૂ કિંમત પર કિલો દીઠ 8રૂ.ના ડિસ્કાઉન્ટ પર 15 લાખ મેટ્રિક ટન ચણા ઉપાડવાની ઓફર કરવામાં આવી છે. રાજ્યો/કેન્દ્રશાસિત પ્રદેશો તેમના રાજ્યો/કેન્દ્રશાસિત પ્રદેશોમાં તેમની વિવિધ કલ્યાણ યોજનાઓ/કાર્યક્રમો જેમ કે મધ્યાહન ભોજન, જાહેર વિતરણ વ્યવસ્થા, સંકલિત બાળ વિકાસ કાર્યક્રમો  વગેરેમાં આ કઠોળનો ઉપયોગ કરે છે. આ 12 મહિનાના સમયગાળા માટે અથવા ચણાના 15 લાખ મેટ્રિક ટન સ્ટોકના સંપૂર્ણ નિકાલ સુધી બેમાંથી જે વહેલું હોય ત્યાં સુધી એક વખતનું વિતરણ હશે. સરકાર આ યોજનાના અમલીકરણ માટે 1200 કરોડ રુપિયાનો ખર્ચ કરશે.
આ નિર્ણયો રાજ્યો/કેન્દ્રશાસિત પ્રદેશોને વિવિધ કલ્યાણકારી યોજનાઓ જેવી કે પીડીએસ, મધ્યાહન ભોજન યોજનાઓ વગેરેમાં ચણાનો ઉપયોગ કરવા સક્ષમ બનાવશે ઉપરાંત વેરહાઉસની જગ્યા ઉપલબ્ધ કરાવશે, જે ભાવ સહાય યોજના હેઠળ ખરીદવામાં આવેલા નવા સ્ટોકને સમાવવા માટે આગામી રવી સિઝનમાં જરૂરી હોઈ શકે છે. ખેડૂતોને કઠોળના લાભકારી ભાવ મેળવવામાં મદદ કરશે ઉપરાંત, વધુ ખેડૂતોને વધુ રોકાણ કરીને આવા કઠોળ ઉગાડવા માટે પ્રોત્સાહિત કરશે અને તેમની પેદાશના વળતરરૂપ ભાવ મેળવવામાં મદદ કરશે. વધુમાં, આ આપણા દેશમાં આવા કઠોળની આત્મનિર્ભરતા હાંસલ કરવામાં પણ મદદ કરશે.
તાજેતરના સમયમાં દેશમાં ખાસ કરીને છેલ્લા ત્રણ વર્ષમાં ચણા નું સર્વકાલીન ઉચ્ચ ઉત્પાદન જોવા મળ્યું છે. ભાવ આધાર યોજના હેઠળ ભારત સરકારે રવિ 2019-20, 2020-21 અને 2021-22 દરમિયાન ચણાની રેકોર્ડ ખરીદી કરી છે. આ કારણે આગામી રવી સિઝનમાં પણ પીએસએસ અને પીએસએફ હેઠળ સરકાર પાસે 30.55 લાખ મેટ્રિક ટન ચણા ઉપલબ્ધ છે, ચણાનું ઉત્પાદન સારું રહેવાની ધારણા છે. 22-23 દરમિયાન ચણાના લઘુત્તમ ટેકાના ભાવમાં વધારા સાથે આનાથી પ્રાઇસ સપોર્ટ સ્કીમ હેઠળ વધારાની ખરીદી કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ હનુમાન જયંતિ પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ હનુમાન જયંતિના શુભ અવસર પર લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું; “શક્તિ, હિંમત અને સંયમના પ્રતિક એવા ભગવાન હનુમાનજીની જન્મજયંતિ પર તમામ દેશવાસીઓને ખૂબ ખૂબ શુભેચ્છાઓ. પવનપુત્રની કૃપાથી દરેકનું જીવન હંમેશા શક્તિ, બુદ્ધિ અને જ્ઞાનથી ભરેલું રહે.”
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
આઈપીઆર પરના ભારત અને સ્વિડનના કરારને કેબિનેટની મંજૂરી
નવી દિલ્હી, 16-08-2017
પ્રધાનમંત્રી શ્રી નરેન્દ્ર મોદીના નેતૃત્વ હેઠળની કેન્દ્રીય કેબિનેટે આજે ભારત અને સ્વિડન વચ્ચે બૌદ્ધિક સંપદા ના ક્ષેત્રમાં સહકાર અંગેના કરાર ને મંજૂરી આપી હતી.
આ કરાર હેઠળ બંને દેશ વિપુલ પ્રમાણમાં તાલીમ કાર્યક્રમ અને ટેકનિકલ આપ-લે દ્વારા IPRs અંગે જાગૃતિનું આદાનપ્રદાન અને બૌદ્ધિક સંપદાના અધિકારો સ્થાપી શકશે.
અસરઃ
આ કરારથી ભારત નવીનીકરણ અને IP એરોસિસ્ટમમાં અનુભવનું આદાનપ્રદાન કરી શકશે જેનો બંને પક્ષે આંતરપ્રિન્યોર, રોકાણકાર અને વેપારને પર્યાપ્ત લાભ થશે. બંને દેશ વચ્ચેના શ્રેષ્ઠ અભ્યાસની આપ-લેથી સુધરેલી સુરક્ષા અને ભારતની બૌદ્ધિક વિપુલતામાં જાગૃતિ આવશે જે તેની પ્રજા જેટલી જ વિવિધતા ધરાવે છે. વૈશ્વિક ઇનોવેશન્સમાં હરણફાળ ભરવા તરફની ભારતની યાત્રામાં તથા નેશનલ IPR પોલિસી 2016ના હેતૂ તરફ આગળ ધપવામાં આ કરાર સિમાચિહ્નરૂપ છે.
લક્ષણોઃ
આ કરાર હેઠળ હાથ ધરાનારી સહકાર અંગેની મહત્વની પ્રવૃત્તિઓના અમલીકરણ માટે બંને પક્ષના સદસ્યો ધરાવતી એક જોઇન્ટ કો-ઓર્ડિનેશન સમિતિ ની રચના કરવામાં આવશે. આ પ્રવૃત્તિઓ આ મુજબની રહેશે.
a) બંને દેશની પ્રજા, વેપાર અને શૈક્ષણિક સંસ્થાનોમાં IP જાગૃતિ આણવા માટે પ્રક્રિયા, અનુભવ અને જ્ઞાનનું આદાનપ્રદાન કરવું.
b) તાલીમ કાર્યક્રમ, નિષ્ણાતોની આપ-લે, ટેકનિકલ આદાનપ્રદાન અને વિવિધ પ્રવૃતિમાં સહકારિતા.
c) ઉદ્યોગો, યુનિવર્સિટીઓ, આર એન્ડ ડી સંસ્થાઓ અને નાના તથા મધ્યમ એન્ટરપ્રાઇસ સાથે બેમાંથી કોઈ એક પક્ષ દ્વારા એકલા કે સંયુક્ત રીતે યોજાયેલા વિવિધ કાર્યક્રમો અને મહત્વના આયોજનોમાં ભાગ લઈ IP અંગેની શ્રેષ્ઠ પ્રેક્ટિસ, અનુભવ અને જ્ઞાનની આપ-લે અને પ્રસાર કરાશે.
d) પેટન્ટ, ટ્રે઼ડમાર્ક, ઔદ્યોગિક ડિઝાઇન, કોપી રાઇટ્સ અને ભૌગોલિક સંકેતો તથા પ્રોટેક્શન, એન્ફોર્સમેન્ટ અને IP રાઇટ્સના ઉપયોગ જેવી બાબતોની એપ્લિકેશન્સમાં માહિતી અને પ્રવૃતિનું આદાનપ્રદાન કરાશે.
e) આધુનિક પ્રોજેક્ટ, નવા ડોક્યુમેન્ટેશન અને IPમાં માહિતી અંગેની સિસ્ટમના વિકાસ અને IP મેનેજમેન્ટની પ્રક્રિયાના વિકાસમાં સહકાર સાધવામાં આવશે.
f) પરંપરાગત જ્ઞાનને કેવી રીતે સુરક્ષિત રાખી શકાય છે અને પરંપરાગત જ્ઞાનને લગતા ડેટાબેઝ અને વર્તમાન IP સિસ્ટમમાં જાગૃતિ આણવા માટેની શ્રેષ્ઠ પ્રક્રિયાની કેવી રીતે આપ-લે થઈ શકે છે તે બાબતે સહકાર સાધવામાં આવશે.
g) ખાસ કરીને કોપીરાઇટ મુદ્દા સહિત બૌદ્ધિક સંપદાને લગતા કાયદામાં માહિતી અને શ્રેષ્ઠ પ્રક્રિયાનું આદાન પ્રદાન અને...
h) બંને પક્ષ દ્વારા અંદરોઅંદરની સમજૂતીથી નક્કી કરાયેલી અન્ય સહકારની પ્રવૃત્તિઓ.
AP/GP
(Visitor Counter : 10
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 197.08કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 92,576 થયું
સક્રિય કેસનું ભારણ હાલમાં 0.21% છે
સાજા થવાનો દર હાલમાં 98.58% નોંધાયો
છેલ્લા 24 કલાકમાં 10,917 દર્દીઓ સાજા થયા, કુલ વધીને 4,27,72,398 દર્દીઓ સાજા થયા
છેલ્લા 24 કલાકમાં ભારતમાં 11,739 નવા કેસ નોંધાયા
દૈનિક પોઝિટિવીટી દર 2.59% પહોંચ્યો
સાપ્તાહિક પોઝિટિવીટી દર હાલમાં 3.25% છે
કુલ 86.07 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,53,940 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 90
સ્વાસ્થ્ય અને પરિવાર કલ્યાણ મંત્રાલય
ભારત સરકારે આજદિન સુધીમાં રાજ્યો/કેન્દ્રશાસિત પ્રદેશોને રસીના 16.54 કરોડથી વધારે ડોઝ વિનામૂલ્યે આપ્યા
રાજ્યો/કેન્દ્રશાસિત પ્રદેશો પાસે રસીકરણ માટે હજુ પણ 78 લાખ કરતાં વધારે ડોઝ ઉપલબ્ધ
આગામી 3 દિવસમાં રાજ્યો/કેન્દ્રશાસિત પ્રદેશોને 56 લાખ કરતાં વધારે ડોઝ પ્રાપ્ત થશે
ભારત સરકારે દેશમાં કોવિડ-19 મહામારીના નિવારણ, નિયંત્રણ અને વ્યવસ્થાપન માટે રાજ્યો/કેન્દ્રશાસિત પ્રદેશોની સરકારો સાથે મળીને “સંપૂર્ણ સરકાર”નો અભિગમ અપનાવીને પાંચ મુદ્દાની વ્યૂહનીતિનો અમલ કર્યો છે. સરકારની પાંચ મુદ્દાની આ વ્યૂહનીતિમાં રસીકરણ કવાયત એક અભિન્ન હિસ્સો રચે છે .
દેશભરમાં કોવિડ-19 રસીકરણ માટે ઉદારીકૃત અને પ્રવેગિત તબક્કા-3ની વ્યૂહનીતિનો 1 મે 2021થી પ્રારંભ કરવામાં આવ્યો છે. નવા પાત્રતા ધરાવતા વયજૂથના લાભાર્થીઓ માટે નોંધણીની પ્રક્રિયા 28 એપ્રિલના રોજથી શરૂ કરી દેવામાં આવી છે. સંભવિત લાભાર્થીઓ સીધા જ CoWIN પોર્ટલ  પર જઇને અથવા આરોગ્યસેતૂ એપ્લિકેશનના માધ્યમથી રસીકરણ માટે નોંધણી કરાવી શકે છે.
ભારત સરકારે તમામ રાજ્યો/કેન્દ્રશાસિત પ્રદેશોને આજદિન સુધીમાં રસીના લગભગ 16.54 કરોડ  ડોઝ વિનામૂલ્યે પૂરાં પાડ્યાં છે. આમાંથી રસીના બગાડ સહિત 15,76,32,631 ડોઝનો વપરાશ થયો છે .
કોવિડની રસીના 78 લાખ કરતાં વધારે ડોઝ  હજુ પણ રાજ્યો/કેન્દ્રશાસિત પ્રદેશો પાસે રસીકરણ આગળ વધારવા માટે ઉપલબ્ધ છે.
વધુમાં, આગામી 3 દિવસમાં રાજ્યો/કેન્દ્રશાસિત પ્રદેશોને રસીના 56 લાખ કરતાં વધારે  ડોઝ પ્રાપ્ત થઇ જશે.
SD/GP/JD
(Visitor Counter : 198
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 211.13 કરોડને પાર
12-14 વર્ષની વય જૂથ માટે 4.01 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 90,707
છેલ્લા 24 કલાકમાં 10,256 દૈનિક નવા કેસ નોંધાયા
સાજા થવાનો દર હાલમાં 98.61%
સાપ્તાહિક પોઝિટિવિટી દર 3.02%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 211.13 Cr  ને વટાવી ગયું છે. આ 2,81,13,254 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.01 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,13,853
|
|
બીજો ડોઝ
|
|
1,01,04,793
|
|
સાવચેતી ડોઝ
|
|
66,99,375
|
|
FLWs
|
|
પ્રથમ ડોઝ
|
|
1,84,34,179
|
|
બીજો ડોઝ
|
|
1,76,95,262
|
|
સાવચેતી ડોઝ
|
|
1,30,35,160
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
4,01,69,223
|
|
બીજો ડોઝ
|
|
2,99,28,856
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,16,23,068
|
|
બીજો ડોઝ
|
|
5,21,87,960
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
56,04,30,223
|
|
બીજો ડોઝ
|
|
51,25,30,807
|
|
સાવચેતી ડોઝ
|
|
5,61,13,465
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,38,73,798
|
|
બીજો ડોઝ
|
|
19,61,90,171
|
|
સાવચેતી ડોઝ
|
|
3,22,02,987
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,75,61,958
|
|
બીજો ડોઝ
|
|
12,26,28,000
|
|
સાવચેતી ડોઝ
|
|
3,95,71,501
|
|
સાવચેતી ડોઝ
|
|
14,76,22,488
|
|
કુલ
|
|
2,11,13,94,639
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 90,707 થયો છે. દેશના કુલ પોઝિટિવ કેસના 0.20% સક્રિય કેસ છે.
પરિણામે, ભારતનો રિકવરી રેટ 98.61% છે. છેલ્લા 24 કલાકમાં 13,528 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,37,70,913 છે.
છેલ્લા 24 કલાકમાં 10,256 નવા કેસ નોંધાયા છે.
છેલ્લા 24 કલાકમાં કુલ 4,22,322 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 88.43 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 3.02% છે અને દૈનિક સકારાત્મકતા દર 2.43% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
નાણા મંત્રાલય
નીતિ આયોગના સહયોગથી, DIPAM આવતીકાલે સર્વોચ્ચ સ્તરના કન્સલ્ટિવ પોસ્ટ બજેટ વેબિનારનું આયોજન કરશે
પ્રધાનમંત્રી શ્રી નરેન્દ્ર મોદી વેબિનારના ઉદ્ઘાટન સત્રને સંબોધશે
વેબિનારમાં 22 મંત્રાલયો/વિભાગો, નીતિ આયોગ, PSE/સરકારી સંસ્થાના વરિષ્ઠ મેનેજમેન્ટ, વૈશ્વિક રોકાણ ભંડોળ, ઈન્ફ્રાસ્ટ્રક્ચર, રિયલ એસ્ટેટ અને કાનૂની ક્ષેત્રના નિષ્ણાતોના મુખ્ય હિતધારકો ભાગ લેશે
ડિપાર્ટમેન્ટ ઑફ ઇન્વેસ્ટમેન્ટ એન્ડ પબ્લિક એસેટ મેનેજમેન્ટ , નીતિ આયોગના સહયોગથી, બુધવાર, 9મી માર્ચ, 2022ના રોજ એક સર્વોચ્ચ સ્તરના કન્સલ્ટિવ પોસ્ટ-બજેટ વેબિનારનું આયોજન કરી રહ્યું છે
પ્રધાનમંત્રી શ્રી નરેન્દ્ર મોદી વેબિનારને સંબોધિત કરશે અને ચર્ચાની શરૂઆત કરશે. કેન્દ્રીય નાણા અને કોર્પોરેટ બાબતોના મંત્રી શ્રીમતી નિર્મલા સીતારમણ અને કેન્દ્રીય નાણા રાજ્ય મંત્રી ડૉ. ભગવત કિસનરાવ કરાડ પણ વેબિનરના સમાપન સત્રમાં નાણાં મંત્રીના સંબોધન સાથે વેબિનારનો ભાગ બનશે.
આ વેબિનાર સાથે, DIPAMનો ઉદ્દેશ્ય ક્ષેત્રીય નિષ્ણાતો, રોકાણકારોના સમુદાય અને અન્ય પ્રતિષ્ઠિત હિસ્સેદારો પાસેથી જાહેર ક્ષેત્રના સાહસોના ખાનગીકરણ/ડિસઇન્વેસ્ટમેન્ટ અને કોરના એસેટ મોનેટાઇઝેશનને લગતી સમયમર્યાદા અમલીકરણ યોજના/વ્યૂહરચના તૈયાર કરવા તથા ભારતના વિકાસમાં શ્રેષ્ઠ પરિણામ/ યોગદાનની અનુભૂતિ માટે બિન-મુખ્ય અસ્કયામતો જેવા મુદ્દાઓ પરના વિચારો અને મંતવ્યો પ્રાપ્ત કરવાનો છે.
આ વેબિનારમાં નીતિ આયોગ, PSE/સરકારી સંસ્થાના વરિષ્ઠ મેનેજમેન્ટ, સોવરિન ફંડ, પ્રાઈવેટ ઈક્વિટી, ગ્લોબલ પેન્શન ફંડ્સ, ઈન્વેસ્ટમેન્ટ બેન્ક્સ, એસેટ મોનેટાઈઝેશન કંપનીઓ ખાસ કરીને રિયલ એસ્ટેટ, ઈન્ફ્રાસ્ટ્રક્ચર, ઈન્વેસ્ટમેન્ટ કમ્યુનિટીમાંથી સિનિયર મેનેજમેન્ટ અને ઈન્વેસ્ટમેન્ટ કમ્યુનિટી સહિત 22 મંત્રાલયો/વિભાગોની અને ઉત્તર અમેરિકા, યુરોપ, મધ્ય પૂર્વ, એશિયા અને દૂર પૂર્વ અને ઓસ્ટ્રેલિયાના અન્ય હિતધારકો સાથે કાનૂની નિષ્ણાતો ભાગીદારી જોવા મળશે. .
વેબિનારની થીમ્સ છે:
એ) ખાનગીકરણ અને ડિસઇન્વેસ્ટમેન્ટ
બી) કોર અને નોન-કોર એસેટ્સનું એસેટ મોનેટાઇઝેશન.
DIPAM ભારત સરકારના ખાનગીકરણ, સંપત્તિ મુદ્રીકરણ અને વિનિવેશ કાર્યક્રમ માટે મજબૂત અમલીકરણ વ્યૂહરચના ઘડવા માટે પેનલના સભ્યો અને સહભાગીઓના મૂલ્યવાન વિચારો/અનુભવોને સમાવિષ્ટ કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139